Agridžento archeologinė vietovė

Agridžento archeologinė vietovė (it. Valle dei Templi) – archeologinė vietovė Agridžento mieste, Sicilijos saloje, Italijoje. Ši vietovė yra vienas didžiausių Didžiosios Graikijos meno ir architektūros pavyzdžių, taip pat vienas lankomiausių objektų Sicilijoje. 

1997 m. ši vietovė buvo įtraukta į UNESCO pasaulio paveldo sąrašą. Archeologinė vieta kartu su visu šventyklos slėniu yra didžiausia visame pasaulyje, užimanti 1 300 hektarų plotą.Profilo storico di Akragas – Agrigento

 Šventyklos 
Šioje vietoje buvo atrastos 7 dorėninio orderio stiliaus šventyklos:
 Konkordijos šventykla, pastatyta V a. pr. m. e. Paversta bažnyčia VI a. ir yra geriausiai išsilaikiusi iš visų slėnio šventyklų.
 Junonos šventykla, pastatyta V a. pr. m. e.
 Heraklio šventykla. Visame slėnyje ji pati seniausia, sugriauta žemės drebėjimo, šiuo metu išliko tik 8 kolonos.
 Olimpo Dzeuso šventykla, pastatyta 480 m. pr. m. e. 
 Dioskūrų šventykla. Nepaisant to, kad dabar išlikusios tik 4 kolonos, ši šventykla yra dabartinio Agridžento simbolis.
 Vulkano šventykla. Manoma, kad ji buvo viena gražiausių visame slėnyje, tačiau šiuo metu ji yra labiausiai apgriuvusi.
 Asklepijo šventykla, esanti toliau nuo senovinio miesto sienų. Ši šventykla buvo piligrimų, siekiančių išgydymo nuo ligų, kelionių tikslas.

 Galerija 

 Šaltiniai 

Kategorija:Italijos geografija
Kategorija:Sicilijos istorija